આમ તો આખું વર્ષ વૉટ્સએપ, ફેસબુક વગેરે પર મિત્રો, પરિવારજનો અને સમવ્યવસાયિકોને મળતા રહેતા જ હોય છે, પરંતુ પ્રત્યક્ષ મળવાનું વધુ મહત્ત્વનું છે. કેમ કે આભાસી (વર્ચ્યુઅલ) દુનિયામાં બે આંખની શરમ નડતી નથી અને એટલે જ તેના પર જીભાજોડી, ચડસાચડસી અને શાબ્દિક લડાઈ વધુ થતી હોય છે જ્યારે પ્રત્યક્ષ મળવાથી બે આંખની શરમ નડે છે અને લોકો મિલનસાર સ્વભાવ રાખવા પ્રેરાય છે. પરિણામે પરસ્પર સંબંધો વધુ સારા રહે છે.